wickkiey/tamil-wikipedia-chunked huggingface dataset:
# வீ. தி. சம்பந்தன்

## வாழ்க்கைக் குறிப்பு

### இளம் வயதில் தலைவர் பதவி

இளவயதில் பள்ளியிலும், பல்கலைக்கழகத்திலும் பயிலும் காலத்தில், சமூக நடவடிக்கைகளிலும் மிகவும் சுறுசுறுப்பாக ஈடுபாடு காட்டியவர் ஆவார். துன் சம்பந்தன் அண்ணாமலைப் பல்கலைக்கழகத்தில் படித்துக் கொண்டிருக்கும் போது, இந்திய தேசிய இயக்கத்தின் கொள்கைகளினால் ஈர்க்கப் பட்டார்.  
பிரித்தானியர்களுக்கு எதிராக, தமிழ்நாட்டில் நடந்த போராட்டங்களிலும் துன் சம்பந்தன் கலந்து கொண்டார். அப்போராட்டம் ஒன்றில், உடற்காயமும் அடைந்து இருக்கிறார். சுபாஷ் சந்திர போஸ், ஜவஹர்லால் நேரு போன்றோரின் அரசியல் கொளகைகள் அவருக்குப் பிடித்துப் போயின.  
அதனால், இந்திய தேசிய காங்கிரசு இளைஞர் அணியில், இணைந்து தீவிரமாகச் செயல்பட்டார். அப்பொழுது தான் நேருவின் சகோதரி விஜயலட்சுமி பண்டிட் என்பவரின் நட்பு கிடைத்தது.
# வீ. தி. சம்பந்தன்

## வாழ்க்கைக் குறிப்பு

### விஜய லட்சுமி பண்டிட்டின் மலாயா வருகை

1942 ஆம் ஆண்டு, அவருடைய தந்தையார் மலாயாவில் இறந்த பொழுது, துன் சம்பந்தனால் திரும்பி வர முடியவில்லை. இரண்டாம் உலகப்போர் தொடங்கிய கால கட்டம் அது. 1946-இல் தான் அவரால் திரும்பி மலாயா வர முடிந்தது.  
தாயகம் திரும்பியதும் குடும்பத்தாரின், இரப்பர் தோட்ட நிர்வாகத்தைக் கவனித்துக் கொண்டார். பின்னர், 1954-இல் சுங்கை சிப்புட்டில், மகாத்மா காந்தி தமிழ்ப்பள்ளியை நிறுவினார். அப்பள்ளியைத் திறந்து வைக்க விஜய லட்சுமி பண்டிட்டைக் கேட்டுக் கொண்டார்.  
அவரும் மலாயாவுக்கு வருகை புரிந்து, மகாத்மா காந்தி தமிழ்ப்பள்ளியைத் திறந்து வைத்தார். மலாயாவில் பல இடங்களில் எழுச்சியுரைகள் ஆற்றிச் சென்றார்.  
அவருடைய தலைமைத்துவத்தை வெளிப்படுத்தும் வகையில், தனது 36-ஆவது வயதில் மலேசிய இந்திய காங்கிரசின் தலைவர் பதவியை ஏற்றார். ம.இ.கா உருவாக்கப் பட்டு ஒன்பது ஆண்டுகளில், துன் சம்பந்தன் தலைவரானார். அப்பொழுது 35 கிளைகள் மட்டுமே ம.இ.காவில் இருந்தன. அவர் 18 ஆண்டுகள் தலைவர் பதவியிலிருந்து விலகும் போது, ம.இ.காவில் 300 கிளைகள் இருந்தன.
# வீ. தி. சம்பந்தன்

## அரசியல் வாழ்க்கை

1955-இல் துன் வீ.தி.சம்பந்தன் மலேசிய இந்திய காங்கிரசை (*MIC*) , மலேசிய கூட்டணி கட்சியில் (*Parti Perikatan*) இணைத்தார். அம்னோ (*UMNO*), மலேசிய சீன காங்கிரசு(*MCA*), மலேசிய இந்திய காங்கிரசு ஆகிய மூன்றும், அக்கூட்டணி கட்சியில் அடங்குகிறது. மலாயா சுதந்திரம் அடைவதற்கு இரு ஆண்டுகளுக்கு முன், மத்திய கூட்டரசுப் பொதுத் தேர்தல் நடைபெற்றது.  
மலாயாவின் முதல் பொதுத் தேர்தல் 1955 ஆம் ஆண்டு ஜூலை மாதம் 27 ஆம் தேதி நடைபெற்றது. மலாயாவில் முதலில் நடைபெற்ற பொதுத் தேர்தலில் துன் வீ.தி.சம்பந்தன் பேராக் மாநிலத்தில், கிந்தா தொகுதியில் போட்டியிட்டு வெற்றி பெற்றார். தொடர்ந்து தொழிலாளர் அமைச்சராகத் தேர்வு செய்யப்பட்டார்.
# வீ. தி. சம்பந்தன்

## அரசியல் வாழ்க்கை

### சுதந்திர ஒப்பந்தத்தில் கையொப்பம்

பின்னர், அவர் சுகாதார அமைச்சராகத் தெரிவு செய்யப்பட்டார். பிறகு, 1959-இல் எரிசக்தி, தொலைத்தொடர்பு மற்றும் அஞ்சல அமைச்சராகப் பதவி வகித்தார். அவர் இறுதியாக ஏற்றப் பதவி, தேசிய ஒருமைப்பாட்டு அமைச்சர் ஆகும். அவருடைய ஆட்சி காலத்தில் மக்களுக்கு, பல வகையான நன்மைகளைப் பயத்துள்ளார்.  
மலேசிய வரலாற்றில், முக்கிய நாளாக அமைவது சுதந்திர தினமாகும் (31 ஆகஸ்டு 1957). மலேசிய சுதந்திரம் அடைய, மூன்று முக்கியத் தலைவர்கள் சுதந்திர ஒப்பந்தத்தில் கையொப்பம் இட்டனர் என்பது குறிப்பிடத்தக்கது. இந்தியர்களின் பிரதிநிதியாக, துன் சம்பந்தன் கையொப்பம் இட்டார். என்பது வரலாற்று முக்கியத்துவமாக அமைந்துள்ளது.
# வீ. தி. சம்பந்தன்

## அரசியல் வாழ்க்கை

### சுவையான நிகழ்ச்சி

மலாயா கூட்டரசு சட்டமன்றத்திற்கு தேர்வு பெற்ற பின்னர், துன் சம்பந்தன் வேட்டி ஜிப்பாவுடன் சட்டமன்றக் கூட்டங்களுக்குச் சென்று வந்தார். தொழிலாளர் அமைச்சராகப் பதவிக்கு வந்தும், வேட்டி ஜிப்பா அணிவதை விட்டுக் கொடுக்கவில்லை. இது பிரித்தானிய அரச அதிகாரிகளுக்கு, தர்மசங்கடமாக இருந்தது.  
1957 ஆம் ஆண்டு, மலாயா விடுதலைக்கான, இறுதி பேச்சுவார்த்தைகள் இலண்டனில் நடைபெற்றன. அப்போது துன் சம்பந்தன் வேட்டி ஜிப்பா அணிந்து கொண்டு தான், பேச்சுவார்த்தைகளில் கலந்து கொண்டார். இதனால் அங்குள்ள பிரித்தானிய உயர் அதிகாரிகளுக்கு, அசௌகரியத்தை ஏற்படுத்தியது.
# வீ. தி. சம்பந்தன்

## அரசியல் வாழ்க்கை

### சுவையான நிகழ்ச்சி

#### வேட்டி ஜிப்பா கலாசாரம்

அதைக் கண்ட பிரதமர் துங்கு அப்துல் ரஹ்மான் ஒரு முடிவு எடுத்தார். துன் சம்பந்தனின் வேட்டி ஜிப்பா கலாசாரத்தை எப்படியாவது மாற்ற வேண்டும் என்று முடிவு செய்தார். துன் சம்பந்தனிடம் அமைதியாகச் சொல்லிப் பார்த்தார்.  
துன் சம்பந்தன் கேட்பதாக இல்லை. அது மட்டும் இல்லை. இலண்டனில் நடக்கும் போது, துன் சம்பந்தனால் வேகமாக நடக்க முடியவில்லை. ஒரு நாள் இலண்டனில் உள்ள 'பிக்காடிலி' என்ற பெருங்கடைத்தெருவில் இருக்கும், ஆண்களுக்கான அணிகலன் கடைக்கு அழைத்துச் சென்றார்.  
முதலில் மறுத்த துன் சம்பந்தன், வேறு வழி இல்லாமல் புது உடைகளுக்குச் சம்மதம் தெரிவித்தார். அதன் பின்னர் துன் சம்பந்தனின் வேட்டி ஜிப்பா கலாசாரம் ஒரு முடிவிற்கு வந்தது.
# வீ. தி. சம்பந்தன்

## அரசியல் வாழ்க்கை

### அமைச்சர் பதவிகள்

- 1955–1957: தொழிலாளர் அமைச்சர்
- 1957–1959: சுகாதார அமைச்சர்
- 1959–1969: பொதுப்பணி, அஞ்சல், தந்தித்துறை அமைச்சர்
- 1972–1974: ஒற்றுமைத் துறை அமைச்சர்
# வீ. தி. சம்பந்தன்

## அரசியல் வாழ்க்கை

### பத்திரிகை உலகில்

துன் சம்பந்தன் 1960 களில் மலைநாடு தமிழ்த் தினசரியையும் ‘மலாயன் டைம்ஸ்’ ஆங்கில தினசரியையும் நடத்தினார். பத்திரிகை நடத்தியதால் குடும்பச் சொத்தில் பெரும் பகுதியை இழக்க நேரிட்டது. மலாயாவில் உள்ள இந்திய சமூகத்தினரைப் பற்றிய செய்திகளையும் ம.இ.கா.பற்றிய செய்திகளையும் ஆங்கிலப் பத்திரிகைகளில் அதிகமாக இடம் பெறச் செய்ய வேண்டும் என்பது துன் சம்பந்தனின் விருப்பம்.  
அந்த ஆர்வத்தில் பெரிய அளவில் ‘மலாயன் டைம்ஸ்’ தினசரியை நடத்தினார். பத்திரிகை நட்டத்தில் போய்க் கொண்டிருந்தாலும் ஆங்கிலப் பத்திரிகையை நடத்த வேண்டும் எனும் ஒரு பிடிவாதத்தில் துன் சம்பந்தன் தனது குடுமபச் செல்வத்தையே இழக்க வேண்டிய நிலையும் ஏற்பட்டது.
# வீ. தி. சம்பந்தன்

## அரசியல் வாழ்க்கை

### தோட்டத் துண்டாடல்

1955–1965 ஆம் ஆண்டுகளில் ம.இ.கா. ஒரு பெரும் சவாலை எதிர்நோக்கியது. மேலை நாட்டு நிறுவனங்கள் ரப்பர் தோட்டங்களை விற்று விட்டுத் தாயகம் திரும்பிக் கொண்டிருந்தன. அந்த வாய்ப்புகளைப் பயன்படுத்திக் கொண்ட உள்நாட்டு முதலாளிகள் அந்தத் தோட்டங்களை வாங்கித் துண்டாடத் தொடங்கினர்.  
அதனால் பல ஆயிரம் தொழிலாளர்கள் வேலைகளை இழந்து வாழ்க்கையில் தடுமாறிப் போய் வீதியில் நின்றனர். உடனடியாக அரசாங்கம் தலையிட்டுத் தோட்டங்கள் துண்டாடப் படுவதைத் தற்காலிகமாக நிறுத்தி வைத்தது. இருப்பினும் துண்டாடல் தொடர்ந்து வந்தது. இந்தக் கட்டத்தில் ம.இ.கா.வும் களம் இறங்கியது.
# வீ. தி. சம்பந்தன்

## தேசிய நிலநிதிக் கூட்டுறவு சங்கம்

துன் சம்பந்தன் வீடு வீடாக, தோட்டம் தோட்டமாகச் சென்று, தோட்டத் தொழிலாளர்களும் முதலாளிகள் ஆகலாம் என்று பத்து பத்து வெள்ளியாகச் சேகரித்தார். அந்தப் பத்துப் பத்து வெள்ளி மூலதனத்தில் உருவானது தான் *National Land Finance Cooperative Society (NLFCS)* எனப் படும் தேசிய நிலநிதிக் கூட்டுறவு சங்கம். இச்சங்கம் 1960 ஆம் ஆண்டு மே மாதம் 14-இல் தொடங்கப் பட்டது.  
பின்னர், துன் சம்பந்தன் அந்த வாரியத்தின் தலைவராகப் பொறுப்பேற்றார். இந்தத் தேசிய நிலநிதிக் கூட்டுறவு சங்கம் தான் 1970 ஆம் ஆண்டுகளில் ஆசியாவிலேயே மிகப் பெரிய கூட்டுறவு சங்கமாக விளங்கியது.
# வீ. தி. சம்பந்தன்

## தேசிய நிலநிதிக் கூட்டுறவு சங்கம்

### 85,000 தொழிலாளர்களுக்கு வேலை

1979 ஆம் ஆண்டில் துன் சம்பந்தன் இறக்கும் போது தேசிய நில நிதிக் கூட்டுறவு சங்கத்திற்கு 18 ரப்பர் தோட்டங்கள் இருந்தன. அவற்றின் மொத்தப் பரப்பளவு 120 சதுர கிலோ மீட்டர்கள் ஆகும். அவற்றில் 85,000 தொழிலாளர்கள் வேலை செய்தனர்.  
துன் சம்பந்தனின் மறைவிற்குப் பின், 1980ஆம் ஆண்டிலிருந்து 1985 ஆம் ஆண்டு வரை தோ புவான் உமாசுந்தரி சம்பந்தன் தேசிய நில நிதிக் கூட்டுறவு சங்கத்தின் தலைவராக இருந்தார். பின்னர் டான்ஸ்ரீ கே.ஆர். சோமசுந்தரம் தலைமைப் பொறுப்பை ஏற்றுக் கொண்டார்.
# வீ. தி. சம்பந்தன்

## தேசிய நிலநிதிக் கூட்டுறவு சங்கம்

### துன் விருது

குறிப்பாகப் பல்லின மக்களைக் கொண்ட மலேசியாவில் ஒற்றுமையை உருவாக்க அவர் பெரிதும் பங்கு வகித்துள்ளார். தொடர்ந்து அவர் பிஜியில் உள்ள இந்தியர்களையும் பூர்வக் குடியினரையும் ஒருமைப்படுத்த பெரும் பங்காற்றியுள்ளார்.  
துன் சம்பந்தன் 1966-இல் டான்ஸ்ரீ விருதும் மறு ஆண்டில் மலேசியாவின் மிக உயரிய விருதான ‘துன்’ விருதும் பேரரசரால் வழங்கிக் கௌரவிக்கப் பட்டார். மலாயா பல்கலைக்கழகம் 1971-இல் அவருக்கு டாக்டர் பட்டம் கொடுத்துக் கௌரவித்தது.  
1973-இல் வயதான காரணத்தால் அவர் மலேசிய இந்திய காங்கிரஸின் தலைவர் மற்றும் தேசிய ஒருமைப்பாட்டு அமைச்சர் ஆகிய முக்கிய பதவிகளிலிருந்து ஓய்வு பெற்றார்.
# வீ. தி. சம்பந்தன்

## தமிழ் நேசன் நாளிதழின் அஞ்சலி

1979-ஆம் ஆண்டு மே மாதம் 18 ஆம் தேதி துன் சம்பந்தன் அவர்கள், தன்னுடைய 60ஆவது வயதில் இதய நோய் காரணமாக இறைவனடி சேர்ந்தார். அரசாங்க மரியாதையுடன் அவரின் இறுதிச் சடங்கு அவர் பிறந்த ஊரான சுங்கை சிப்புட்டில் நிகழ்ந்தது.  
இந்திய சமுதாயத்திற்கு துன் சம்பந்தன் ஆற்றி இருக்கும் தொண்டு மகத்தானது. துன் சம்பந்தன் மறைந்த மறுநாள் தமிழ் நேசன் நாளிதழ் நீண்ட தலையங்கம் எழுதியது. அதில் இடம்பெற்ற பகுதி:
# வீ. தி. சம்பந்தன்

## தமிழ் நேசன் நாளிதழின் அஞ்சலி

### துன் சம்பந்தன் சாலை

அவருடைய அரும் சேவையை நினைவு கொள்வதற்காகக் கோலாலம்பூரில் உள்ள பிரிக்பீல்ட்ஸ் (*Brickfields*) சாலைக்கு ‘துன் சம்பந்தன் சாலை’ என்று இவருடைய பெயர் சூட்டப்பட்டது.  
அதே போல ஈப்போவின் பழைய நகரில் துன் சம்பந்தன் பெயரில் ஒரு சாலைக்குப் பெயர் சூட்டப்பட்டுள்ளது. மலேசியாவில் பல தமிழ்ப் பள்ளிகளின் பெயர்களும் அவரின் பெயரில் இயங்கி வருகின்றன. கோலாலம்பூர், துன் சம்பந்தன் சாலையில் உள்ள துன் சம்பந்தன் ஒற்றைத் தண்டவாள நிலையம் சேவை மையத்திற்கு *LRT Tun Sambanthan* என்றும் பெயர் வைக்கப் பட்டுள்ளது.
# வேற்றுப்பொருள் வைப்பணி

கவிஞன் தான் கூறவிரும்பும் சிறப்புப் பொருளை உலகமறிந்த பொதுப்பொருளைக் கொண்டு விளக்கிக் கூறுவது **வேற்றுப்பொருள் வைப்பணி** எனப்படும்.  
முன்னொன்று தொடங்கி மற்றுஅது முடித்தற்குப்  
பின் ஒரு பொருளை உலகறி பெற்றி  
ஏற்றி வைத்து உரைப்பது வேற்றுப்பொருள் வைப்பே.  
எனத் தண்டி அலங்கார நூற்பா குறிப்பிடுகிறது..இந்த அணி எட்டு வகைப்படும். அவை,1 முழுவதும் சேறல், 2.ஒரு வழிச் சேறல் 3. முரணித் தோன்றல் 4. சிலேடையின் முடித்தல் 5.கூடா இயற்கை 6.கூடும் இயற்கை 7. இருமை இயற்கை 8 .விபரீதப்படுத்தல் என்பனவாகும்.
# வேற்றுப்பொருள் வைப்பணி

## எடுத்துக்காட்டுகள்

<poem>
*பராவரும் புதல்வரைப் பயத்த யாவரும்*
*உராவரும் துயரைவிட் டுறுதி காண்பரால்*
*விராவரும் புவிக்கெலாம் வேதமே அன்ன*
*இராமனைப் பயந்தஎற் கிடருண்டோ? என்றாள்!*</poem>  
**பாடல்பொருள்:**  
வணங்கத்தக்க சிறந்த புதல்வரைப் பெற்ற யாவரும் துன்பம் நீங்கி நன்மை பெறுவர் என்பது பொதுப்பொருள். அப்பொதுப்பொருளைக் கொண்டு பாரெலாம் வேதமெனப் போற்றும் இராமனைப் பிள்ளையாகப் பெற்ற எனக்குத் துன்பம் உண்டோ? (இல்லை) எனும் சிறப்புப் பொருளைக் கைகேயி மந்தரையிடம் விளக்குகிறாள். ஆகவே இப்பாடல் வேற்றுப்பொருள் வைப்பணி.
# பதுமன்

ஆவியர் குடியினர் பழனிமலைப் பகுதியில் வாழ்ந்தனர். அவர்களின் அரசன் வேளாவிக் கோமான். **வேளாவிக் கோமான் பதுமன்** என்பவன் இவ்வூர் அரசர்களில் ஒருவன். இவன் ஆவியர் கோ வழியில் நெடுவேளாவிக்குப் பிறகு வருபவன். இவன் மகளிர் இருவருள் ஒருத்தியை இமயவரம்பன் நெடுஞ்சேரலாதன் என்பவனும், மற்றொருத்தியை செல்வக் கடுங்கோ வாழியாதன் இரும்பொறை என்பவனும் மணந்தனர்.
# அநுராதபுர சியாரம் உடைப்பு

**அநுராதபுர சியாரம் உடைப்பு** எனப்படுவது இலங்கையின் வட மத்திய மாகாணத்தில் அநுராதபுர நகரத்தில் 'ருவன்வெளிசாய'வுக்கு தெற்கில் 'தத்மின தூபய' எனுமிடத்தில் அமையப்பெற்றிருந்த சியாரம் *(முஸ்லிம் பெரியார் ஒருவரின் அடக்கஸ்தலம்)* உடைக்கப்பட்ட சம்பவத்தைக் குறிக்கும். இச்சம்பவம் செப்டம்பர் 10 2011இல் இடம்பெற்றது.
# அநுராதபுர சியாரம் உடைப்பு

## அமைவு

அநுராதபுரம் பழைய நகரில் 'எல்லாளன்' சமாதிக்கு சுமார் 50 மீற்றர் அண்மித்த பகுதியில் இந்த சியாரம் அடக்கஸ்தலம் அமைந்துள்ளது. 'ஓட்டுப்பள்ளம் பள்ளி' என அழைக்கப்பட்டு புனிததளமாக பராமரிக்கப்பட்டு வந்த இச் சியாரம் சுமார் 400 ஆண்டுகாலங்களாக அமைந்திருந்ததாக முஸ்லிம் தரப்பினர் தெரிவிக்கின்றனர். இந்த இடத்தை அநுராதபுர வாழ் முஸ்லிம்கள் மிகுந்த நம்பிக்கையுடன் தரிசித்து வந்துள்ளனர்.
# அநுராதபுர சியாரம் உடைப்பு

## நிகழ்வு

2011 சூலை மாதப் பகுதியில் பௌத்தப் பிக்கு ஒருவரும் மேலும் சில இளைஞர்களும் இந்த சியாரத்தை சேதப்படுத்தும் நடவடிக்கையில் ஈடுபட்டனர். பின்பு காவல்துறையினரிடம் முறையிட்ட பின் அது நிறுத்தப்பட்டு மீண்டும் புனரமைக்க அனுமதி வழங்கப்பட்டது. இந்நிலையிலேயே செப்டம்பர் 11 இல் பௌத்த பிக்குவும், வெளியிடங்களிலிருந்து வந்த பலரும் சேர்ந்து இந்த சியாரத்தை முற்றாக உடைத்து தரைமட்டமாக்கியுள்ளனர்.
# அநுராதபுர சியாரம் உடைப்பு

## குற்றச்சாட்டு

இச்சம்பவம் நடைபெறும் போது காவல்துறையினர் அந்த இடத்தில் இருந்த போதிலும் கூட எவ்வித தடுப்பு முயற்சிகளையும் மேற்கொள்ளவில்லை என்பது குற்றச்சாட்டாகக் கூறப்படுகின்றது.
# அநுராதபுர சியாரம் உடைப்பு

## உடைப்பினை நியாயப்படுத்திய காரணங்கள்

துட்டகைமுனு மன்னனின் சமாதி அமைக்கப்பட்டிருக்கும் இடத்திற்கு அருகில் இந்த சியாரம் அமைக்கப்பட்டிருந்தமையினாலேயே இடித்துத் தகர்க்கப்பட்டுள்ளதாக தெரிவிக்கப்பட்டது.
# அநுராதபுர சியாரம் உடைப்பு

## சிறுபான்மை இனங்களின் இருப்புக்கு அச்சுறுத்தல்

இச்சம்பவம் குறித்து இலங்கையின் அரசாங்கத்தின் பிரதி அமைச்சர் சேகு தாவூத் பின்வருமாறு கருத்துத் தெரிவித்திருந்தார். 'அநுராதபுரம் பழைய நகர் பகுதியில் அமைந்துள்ள ஒட்டுப்பள்ளம் செய்கு சிக்கந்தர் ஒலியுல்லா அப்பா அடங்கியுள்ளதாக கூறப்படும் தர்கா சுமார் 400 க்கு மேற்பட்ட சாதாரண உடை மற்றும் காவி உடை தரித்த குழுவினரால் உடைத்துத் தரைமட்டமாக்கப்பட்டிருக்கும் சம்பவம் சிறுபான்மை இனங்களின் இருப்புக்கும் பாதுகாப்புக்கும் பெரும் அச்சுறுத்தலாக அமைந்திருக்கின்றது. இந்தச் சம்பவத்தால் அநுராதபுரம் முஸ்லிம்கள் அதிர்ச்சியடைந்துள்ளனர். இந்தச் சம்பவங்களின் பின்னணியில் இருக்கும் சதிகளை இனங்காண வேண்டும், இந்தச் சம்பவம் நடைபெறும் வேளையில் சம்பவ இடத்துக்குச் சென்று தர்காவை பாதுகாக்க முனைந்த முஸ்லிம் மக்களை, பொலிஸார் அங்கு செல்ல விடாமல் தடுத்துள்ளனர். வட மாகாண ஆலோசனைச் சபைத் தலைவர் முபாரக் மௌலவி சியாரம் உடைப்பு சம்பந்தமாக தனது கருத்தைத் தெரிவிக்கையில் 'முஸ்லிம்களின் மதத் தலங்களை இவ்வாறு தகர்ப்பதன் மூலம் எதனையும் சாதிக்க முடியாது. இது இன ஐக்கியத்தைச் சீர்குலைக்கும் செயற்பாடே. இவ்வாறான சம்பவங்கள் நாட்டின் அமைதியை பாழாக்கவே செய்யும். யுத்தம் முடிவுற்று இன செளஜன்னியத்தை உருவாக்கும் முயற்சியில் அரசாங்கம் ஈடுபட்டிருக்கும் இந்த சந்தர்ப்பத்தில் இவ்வாறு சில தீய சக்திகள் செயற்படுவது ஆரோக்கியமானதல்ல.
# 2011 சிக்கிம் நிலநடுக்கம்

**2011 சிக்கிம் நிலநடுக்கம்** ஞாயிறு, செப்டம்பர் 18 2011 அன்று உள்ளூர் நேரம் மாலை 18.10க்கு (12:40 UTC) சிக்கிம்-நேபாள எல்லை அருகில் கஞ்சன்சங்கா மலைப் பகுதியை மையமாகக் கொண்டு உந்தத்திறன் ஒப்பளவு 6.9 அளவிலான சேதம் விளைவித்த நிலநடுக்கமாகும். இந்த நிலநடுக்கம் வடகிழக்கு இந்தியா முழுமையும், நேபாளம், பூடான், வங்காளதேசம் மற்றும் தெற்கு திபெத்தில் உணரப்பட்டது. அரியானாவின் சோனேபட் மாவட்டத்தில் உணரப்பட்ட 4.2 அளவிலான நிலநடுக்கத்திற்கு சில நாட்களிலேயே இந்த நிலநடுக்கம் ஏற்பட்டது. தவிர, 2011ஆம் ஆண்டில் இந்தியாவில் நிகழ்ந்த நான்காவது நிலநடுக்கமாகும்.  
இந்த நிலநடுக்கத்தில் குறைந்தது 18 பேராவது கொல்லப்பட்டனர். சிக்கிமில், நான்கு பேர் கொல்லப்பட்டனர். காங்டாக்கில் பல கட்டிடங்கள் இடிந்தன. நேபாளத்தில் ஐந்து பேர் கொல்லப்பட்டனர்; இவர்களில் காட்மாண்டூவில் பிரித்தானிய தூதரகத்தின் சுற்றுச்சுவர் இடிந்த விழுந்ததில் இறந்த மூவரும் அடக்கம்.
# நெடுங்கை வேண்மான்

**நெடுங்கை வேண்மான்** நெடுங்கை என்ற ஊரை ஆண்டவன். சோழநாட்டு பிடவூர் கிழான் மகன் பெருஞ்சாத்தன் என இவன் போற்றப்படுதலால் நெடுங்கை என்னும் ஊர் பிடவூர் என்று அழைக்கப்பட்டது என்றறியலாம். அன்றியும் நெடுங்கை என்பதை வழங்கும் நீண்ட கை எனவும் கொள்ளலாம்.
# மகனாகிய கடவுள்

**மகனாகிய கடவுள்** என்னும் பட்டம், இயேசு கிறிஸ்துவுக்கு கிறித்தவ மதப்பிரிவினரால் தரப்படும் அடையாளம் ஆகும். தந்தையாகிய கடவுள் தனது ஒரே மகனை அனுப்பி உலகத்தை பாவங்களில் இருந்து மீட்டார் என்பது கிறிஸ்தவர்களின் நம்பிக்கை ஆகும்.
# மகனாகிய கடவுள்

## கிறிஸ்தவ இறையியல்

**இறைமகன்** அல்லது **மகனாகிய கடவுள்** என்பவர் அதிபுனித திரித்துவத்தின் இரண்டாம் ஆள் (நபர்) ஆவார். இறைத்தந்தையால் பிறப்பிக்கப்படும் நித்திய (முடிவில்லாத) வார்த்தையாக இருப்பதால் இவர் **மகன்** என்று அழைக்கப்படுகிறார். விண்ணகம், மண்ணகம், நாம் காண்பவை, காணாதவை அனைத்தையும் தந்தையாகிய கடவுள் இவர் வழியாகவே படைத்தார்; அனைத்தும் இவருக்காகவே படைக்கப்பட்டன. மானிடரான நமக்காகவும், நமது மீட்புக்காகவும் விண்ணகத்திலிருந்து இறங்கினார். இவர் தூய ஆவியாரின் வல்லமையால், கன்னி மரியாவிடம் உடல் எடுத்து மனிதர் ஆனார். இவர் தனது இறைத்தன்மையில் தந்தைக்கு சமமானவர், மனிதத்தன்மையில் தந்தைக்கு கீழ்ப்பட்டவர். இவர் அருளும் வாய்மையும் நிறைந்தவராய் நம்மிடையே விளங்கினார். இவர் இறைவனின் அரசை அறிவித்து, அதை மக்களிடையே உருவாக்கினார். இவர் நம்மீது அன்பு செலுத்தியது போன்று, நாமும் ஒருவர்மீது ஒருவர் அன்பு செலுத்துமாறு புதிய கட்டளையைத் தந்தார்.  
இயேசு கிறிஸ்து, மன எளிமை, சாந்தம், பொறுமையுடன் சகித்தல், நீதியின்பால் தாகம், இரக்கம், இதயத் தூய்மை, சமாதான விருப்பம், நீதியினிமித்தம் துன்பப்படுதல் ஆகிய வழிகளைக் கற்பித்தார். கடவுளின் செம்மறியான இவர், உலகின் பாவங்களை தம்மீது சுமந்து போன்சியு பிலாத்துவின் அதிகாரத்தில் பாடுபட்டு, சிலுவையில் தம்மையே பரிகார பலியாக ஒப்புக்கொடுத்து நம்மை மீட்டார். அடக்கம் செய்யப்பட்ட மூன்றாம் நாள், சாவை வென்று வெற்றி வீரராய் உயிர்த்து எழுந்தார். தனது உயிர்ப்பால் நம்மையும் உயிர்ப்பித்து, தனது அருள் வாழ்வில் நமக்கும் பங்கு தந்தார். நாற்பதாம் நாளில் விண்ணகத்திற்கு எழுந்தருளி, தந்தையாகிய கடவுளின் வலது பக்கத்தில் வீற்றிருக்கிறார். உலகம் முடியும் காலத்தில், வாழ்வோருக்கும் இறந்தோருக்கும் தீர்ப்பு வழங்க மகிமையுடன் மீண்டும் வரவிருக்கின்றார்; இவரது அரசுக்கு முடிவே இராது.
# மகனாகிய கடவுள்

## பழைய ஏற்பாட்டில்

"ஒரு குழந்தை நமக்குப் பிறந்துள்ளார்; ஓர் ஆண்மகவு நமக்குத் தரப்பட்டுள்ளார்; ஆட்சிப்பொறுப்பு அவர் தோள்மேல் இருக்கும்; அவர் திருப்பெயரோ *வியத்தகு ஆலோசகர், **வலிமைமிகு இறைவன்**, என்றுமுள தந்தை, அமைதியின் அரசர்* என்று அழைக்கப்படும்" என்று இயேசுவின் பிறப்பைப் பற்றி இறைவாக்கினர் எசாயா குறிப்பிடுகிறார்.  
ஆண்டவர் என் தலைவரிடம் "நான் உம் பகைவரை உமக்குப் கால்மணையாக்கும்வரை நீர் என் வலப்பக்கம் வீற்றிரும்" என்று உரைத்தார் என தாவீது அரசர் கூறுகிறார்.  
"வானத்தின் மேகங்களின் மீது மானிட மகனைப் போன்ற ஒருவர் தோன்றினார்; இதோ! தொன்மை வாய்ந்தவர் அருகில் அவர் வந்தார்; அவர் திருமுன் கொண்டு வரப்பட்டார். ஆட்சியுரிமையும் மாட்சியும் அரசும் அவருக்கு கொடுக்கப்பட்டன; எல்லா இனத்தாரும் நாட்டினரும் மொழியினரும் அவரை வழிபட வேண்டும்; அவரது ஆட்சியுரிமை என்றுமுளதாகும்; அதற்கு முடிவே இராது; அவரது அரசு அழிந்து போகாது" என்று தானியேல் நூல் இயேசுவை முன்னறிவிக்கிறது.
# மகனாகிய கடவுள்

## புதிய ஏற்பாட்டில்

வானதூதர் மரியாவைப் பார்த்து, "இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் பெரியவராயிருப்பார்; உன்னத கடவுளின் மகன் எனப்படுவார். அவருடைய தந்தை தாவீதின் அரியணையை ஆண்டவராகிய கடவுள் அவருக்கு அளிப்பார். அவருடைய ஆட்சிக்கு முடிவே இராது" என்றார் என்று இயேசுவைப் பற்றி லூக்கா நற்செய்தி கூறுகிறது.  
"கிறிஸ்து இயேசு கொண்டிருந்த மனநிலையே உங்களிலும் இருக்கட்டும்! கடவுள் வடிவில் விளங்கிய அவர், கடவுளுக்கு இணையாயிருக்கும் நிலையை வலிந்து பற்றிக்கொண்டிருக்க வேண்டியதொன்றாகக் கருதவில்லை. ஆனால் தம்மையே வெறுமையாக்கி அடிமையின் வடிவை ஏற்று மனிதருக்கு ஒப்பானார். மனித உருவில் தோன்றி, சாவை ஏற்கும் அளவுக்கு, அதுவும் சிலுவைச் சாவையே ஏற்கும் அளவுக்குக் கீழ்ப்படிந்து தம்மையே தாழ்த்திக்கொண்டார். எனவே கடவுளும் அவரை மிகவே உயர்த்தி, எப்பெயருக்கும் மேலான பெயரை அவருக்கு அருளினார். ஆகவே இயேசுவின் பெயருக்கு விண்ணவர், மண்ணவர், கீழுலகோர் அனைவரும் மண்டியிடுவர்; தந்தையாம் கடவுளின் மாட்சிக்காக இயேசு கிறிஸ்து ஆண்டவர் என எல்லா நாவுமே அறிக்கையிடும்." என்று பிலிப்பியருக்கு எழுதிய திருமுகத்தில் திருத்தூதர் பவுல் குறிப்பிடுகிறார்.  
"இயேசு கிறிஸ்து கட்புலனாகாத கடவுளது சாயல்; படைப்பனைத்திலும் தலைப்பேறு. ஏனெனில் விண்ணிலுள்ளவை, மண்ணிலுள்ளவை, கட்புலனாகுபவை, கட்புலனாகாதவை, அரியணையில் அமர்வோர், தலைமை தாங்குவோர், ஆட்சியாளர், அதிகாரம் கொண்டோர் ஆகிய அனைவரும் அவரால் படைக்கப்பட்டனர். அனைத்தும் அவர் வழியாய் அவருக்காகப் படைக்கப்பட்டன. அனைத்துக்கும் முந்தியவர் அவரே; அனைத்தும் அவரோடிணைந்து நிலைபெறுகின்றன. திருச்சபையாகிய உடலுக்குத் தலையும் தொடக்கமும் அவரே. எல்லாவற்றுள்ளும் முதன்மை பெறுமாறு இறந்து உயிர்த்தெழுவோருள் அவர் தலைப்பேறு ஆனார். தம் முழுநிறைவும் அவருள் குடிகொள்ளக் கடவுள் திருவுளம் கொண்டார். சிலுவையில் இயேசு சிந்திய இரத்தத்தால் அமைதியை நிலைநாட்டவும் விண்ணிலுள்ளவை, மண்ணிலுள்ளவை அனைத்தையும் அவர் வழி தம்மோடு ஒப்புரவாக்கவும் கடவுள் திருவுளம் கொண்டார்" என்று கொலோசையருக்கு எழுதிய திருமுகத்தில் திருத்தூதர் பவுல் குறிப்பிடுகிறார்.  
"பலமுறை, பலவகைகளில் முற்காலத்தில் இறைவாக்கினர் வழியாக நம் மூதாதையரிடம் பேசிய கடவுள், இவ்விறுதி நாள்களில் தம் மகன் வழியாக நம்மிடம் பேசியுள்ளார்; இவரை எல்லாவற்றுக்கும் உரிமையாளராக்கினார்; இவர் வழியாக உலகங்களைப் படைத்தார்.3 கடவுளுடைய மாட்சிமையின் சுடரொளியாகவும், அவருடைய இயல்பின் அச்சுப் பதிவாகவும் விளங்கும் இவர், தம் வல்லமைமிக்க சொல்லால் எல்லாவற்றையும் தாங்கி நடத்துகிறார். மக்களைப் பாவங்களிலிருந்து தூய்மைப் படுத்தியபின், விண்ணகத்தில் இவர் பெருமைமிக்க கடவுளின் வலப்பக்கத்தில் வீற்றிருக்கிறார்" என்று எபிரேயருக்கு எழுதிய திருமுகம் குறிப்பிடுகிறது.
# யுவாண்ட்ரே வேன் வைக்

** யுவாண்ட்ரே வேன் வைக்** (*Juandre van Wyk*, பிறப்பு: மார்ச்சு 20 1989), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2008/09-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# யுவாண்ட்ரே வேன் வைக்

## வெளி இணைப்பு

யுவாண்ட்ரே வேன் வைக் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# காட்ஃபிரீ ரெண்ட்மோர்

** காட்ஃபிரீ ரெண்ட்மோர்** (*Godfrey Wrentmore *, பிறப்பு: பிப்ரவரி 20 1893, இறப்பு: ஆகத்து 16 1953), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 1910-1911 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# காட்ஃபிரீ ரெண்ட்மோர்

## வெளி இணைப்பு

காட்ஃபிரீ ரெண்ட்மோர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# ஜேம்ஸ் வுட்

** ஜேம்ஸ் வுட்** (*James Wood *, பிறப்பு: செப்டம்பர் 8 1985, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளில் கலந்து கொண்டுள்ளார். 2005-2007 ஆண்டுகளில், தென்னாப்பிரிக்க முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் வுட்

## வெளி இணைப்பு

ஜேம்ஸ் வுட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# வேட் விங்ஃபீல்ட்

** வேட் விங்ஃபீல்ட்** (*Wade Wingfield*, பிறப்பு: திசம்பர் 17 1977, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 43 முதல்தர துடுப்பாட்டப் போட்டிகளிலும், 66 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். 1997/98-2005/06 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வேட் விங்ஃபீல்ட்

## வெளி இணைப்பு

வேட் விங்ஃபீல்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# லோரி வில்மோட்

** லோரி வில்மோட்** (*Lorrie Wilmot*, பிறப்பு: சூன் 1 1943, இறப்பு: பிப்ரவரி 29 2004), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 147 முதல்தர துடுப்பாட்டப் போட்டிகளிலும், 34 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1960-1989 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# லோரி வில்மோட்

## வெளி இணைப்பு

லோரி வில்மோட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# கிரிஸ் வில்கின்ஸ்

** கிரிஸ் வில்கின்ஸ்** (*Chris Wilkins*, பிறப்பு: சூலை 31 1944, இறப்பு: அக்டோபர் 1 2018), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 198 முதல்தர துடுப்பாட்டப் போட்டிகளிலும், 91 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1962/63-1982/83 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிரிஸ் வில்கின்ஸ்

## வெளி இணைப்பு

கிரிஸ் வில்கின்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# சவுரவ் வேர்மா

** சவுரவ் வேர்மா** (*Saurabh Verma *, பிறப்பு: நவம்பர் 4 1981), அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு இருபது20 போட்டியில் கலந்து கொண்டுள்ளார். 2010 ல், அமெரிக்க அணியின் இருபது20 துடுப்பாட்டப் போட்டியில் பங்குகொண்டார்.
# சவுரவ் வேர்மா

## வெளி இணைப்பு

சவுரவ் வேர்மா - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# கேரி பால்லன்ஸ்

** கேரி பால்லன்ஸ்** (*Gary Ballance*, பிறப்பு: நவம்பர் 22 1989, அமெரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 25 முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும், 22 இருபது20 போட்டிகளிலும் கலந்து கொண்டுள்ளார். 2008 - 2011 ஆண்டுகளில், அமெரிக்க அணியின் முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# கேரி பால்லன்ஸ்

## வெளி இணைப்பு

பால்லன்ஸ் - கிரிக்இன்ஃபோவில் இருந்து, விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# முதிரம்

சங்ககாலத்து **முதிரமலை** இக்காலத்தில் முதுமலை என்னும் பெயருடன் விளங்குகிறது.  
குமணன் என்னும் வள்ளல் சங்ககாலத்தில் இதன் அரசன். இவனது தம்பி இளங்குமணன் அண்ணனிடமிருந்து நாட்டைப் பறித்துக்கொண்டான். குமணன் இந்த முதிரமலைக் காட்டில் தலைமறைவாக வாழ்ந்துவந்தபோதுதான் பெருஞ்சித்திரனார் என்னும் புலவர் குமணனைக் கண்டு தன் வறுமைநிலையை விளக்கிப் பாடிப் பரிசில் வேண்டினார். புலவர்க்குத் தரத் தன்னிடம் ஒன்றும் இல்லாமையால் குமணன் தன் தலையை வெட்டிக்கொண்டுபோய்த் தம்பியிடம் கொடுத்துப் பரிசில் பெற்றுக்கொள்ளுமாறு புலவர் கையில் தன் வாளைக் கொடுத்தான். புலவர் வாளை உடனே வாங்கிக்கொண்டார். அவ்வாறு வாங்காவிட்டால் குமணன் தன் வாளால் தானே தன் தலையை வெட்டிக்கொண்டிருப்பான்.  
குமணன் வாள் தந்த செய்தியைப் புலவர் இளங்குமணனிடம் கூறி அவனை நாணுமாறு செய்தார். இளங்குமணன் மனந் திருந்திப் பெருஞ்சித்திரனாரின் வறுமையைப் போக்கினான்.  
முதுமை > முது = முதிர்ச்சி > முதிர் < முதிரம்.
# பால் (இலக்கணம்)

**பால்** என்பதற்கு பகுப்பு/பிரிவு என்று பொருள். இலக்கண நூல்கள் மக்கள் போன்ற உயர்திணையை மூன்று பாலாகவும் (பகுப்புகளாகவும்) அஃறிணையை இரண்டு பாலாகவும் பிரித்துக் காட்டியுள்ளன.
# பால் (இலக்கணம்)

## அஃறிணைக்குரிய பால்கள்

அஃறிணைக்குரிய பால்கள் இரண்டு வகைப்படும்.அவை,
1. ஒன்றன் பால்
1. பலவின்பால்
ஆகும்.
# பால் (இலக்கணம்)

## பாலுக்குரிய ஈறுகள்(விகுதிகள்)

பாலின் தன்மை இத்தகையது எனக் காட்டுபவை ஈறுகளாகும். இவை பெரும்பாலும் வினைச் சொற்களில் வரும் ஈறுகளையே குறிக்கும்.
# பால் (இலக்கணம்)

## பாலுக்குரிய ஈறுகள்(விகுதிகள்)

### ஆண்பால்

**ன**கர ஈறுகள் ஆண்பாலை உணர்த்தும்.  
**எ.கா**:  
அவ**ன்**, இவ**ன்**, வந்தா**ன்.**
# பால் (இலக்கணம்)

## பாலுக்குரிய ஈறுகள்(விகுதிகள்)

### பெண்பால்

**ள**கர ஈறுகள் பெண்பாலை உணர்த்தும்  
**எ.கா**:  
அவ**ள்**, இவ**ள்**, வந்தா**ள்.**
# பால் (இலக்கணம்)

## பாலுக்குரிய ஈறுகள்(விகுதிகள்)

### பலர்பால்

**அர்**, **ஆர்** என்பன பலர்பாலை உணர்த்தும்  
**எ.கா**:  
அ**வர்**, இவ**ர்**, உண்**டார்.**
# பால் (இலக்கணம்)

## பாலுக்குரிய ஈறுகள்(விகுதிகள்)

### ஒன்றன்பால்

**து**, **று**, **டு** என்பன ஒன்றன்பாலை உணர்த்தும்.  
**எ.கா**:  
வந்த**து**, தாவிற்**று**, குறுந்தாட்**டு** (குறுகிய காலை உடையது.).
# பால் (இலக்கணம்)

## பாலுக்குரிய ஈறுகள்(விகுதிகள்)

### பலவின்பால்

**அ**, **ஆ** , **வ** என்பன பலவின்பாலை உணர்த்தும்  
**எ.கா**:  
ஓடி**ன**, மேய்ந்த**ன**, உண்**ணா**, திண்**ணா**, உண்கு**வ**, தின்கு**வ**
# பால் (இலக்கணம்)

## ஈறுகள் பொருந்தாத பெயர் சொற்கள்

பெயர்ச் சொற்களில் வரும். ஈறுகளில் சில பொருந்தா  
**எ.கா**:  
**மக்கள்** - ள் ஈறு பெற்றாலும் பெண்பாலைக் குறிக்காது.  
**அலவன்**(நண்டு) - ன் ஈறு பெற்றாலும் ஆண்பாலைக் குறிக்காது.  
**தாயார்**, **தாய்மார்** - அர், ஆர் ஈறு பெற்றாலும் பலர்பாலைக் குறிக்காது.
# பால் (இலக்கணம்)

## பேடியும் தெய்வமும்

பால் வகையில் அடங்காத ஆண்தன்மை திரிந்த உயர்திணைக்கும், பெண்தன்மை திரிந்த உயர்திணைக்கும் தனியே ஈறு கிடையாது அதுபோல திணை யில் அடங்காத தெய்வத்துக்கும் தனியே ஈறு கிடையாது
# பால் (இலக்கணம்)

## மேற்கோள்

தொல்காப்பியம் . சொல்லதிகாரம். கிளவியாக்கம்-சேனாவரையம்
# ரோன்

**ரோன்** (*Rhone*, , ; ; Walliser German: *Rotten*) சுவிச்சர்லாந்து நாட்டில் உருவாகி அங்கிருந்து தென்கிழக்கு பிரான்ஸ் வழியாக ஓடும் ஆறு. ஐரோப்பாவின் முக்கிய ஆறுகளில் ஒன்றாக உள்ளது. மத்தியதரைக்கடலில் கலக்கும் முன் அதன் முகத்துவாரம் அருகே பெரிய ரோன் மற்றும் சிறிய ரோன் என இரண்டு கிளை ஆறுகளாகப் பிரிகின்றது.
# அல்போன்சோ தாம்ஸ்

** அல்போன்சோ தாம்ஸ்** (*Alfonso Thomas*, பிறப்பு: பிப்ரவரி 9 1977), தென்னாப்பிரிக்க அணியின் முன்னாள் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 120 முதல்தர துடுப்பாட்டப் போட்டிகளிலும், 143 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 1998/99-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.வலதுகை மட்டையாளர் மற்றும் வலதுகை மித வேகப் பந்துவீச்சாளரான இவர் *ச்டிலெய்டு ஸ்டிரைக்கர்ஸ் , தாக்கா கிளாடியேட்டர்ஸ், டால்பின்ஸ், நார்த் வெஸ்ட், நார்தர்ன்ஸ், பெர்த் ஸ்கார்சர்ஸ், புனே வாரியர்ஸ்,சாமர்செட், சஃபோர்ட்சயர், டைடன்ஸ் மற்றும் மேற்கு மாகாணத் துடுப்பாட்ட அணி* ஆகிய அணிகளுக்காக விளையாடியுள்ளார். சூன் 2014 இல் கவுண்டி வாகையாளர் தொடரில் சசெக்ஸ் அணிக்கு எதிரான போட்டியில் இவர் நான்கு பந்துகளில் நான்கு இலக்குகளைக் கைப்பற்றினார். இருபது20 ஓவர் போட்டிகளில் டெத் ஓவரினை வீசியதன் மூலம் இவர் பரவலாக அறியப்பட்டார்.
# அல்போன்சோ தாம்ஸ்

## துடுப்பாட்ட வாழ்க்கை

### உள்ளூர்ப் போட்டிகள்

1998ஆம் ஆண்டுகளில் முதல் தரத் துடுப்பாட்டப் போட்டிகளில் இவர் அறிமுகமனார். அப்போது கேப்டவுனில் நடைபெற்ற போட்டியில் இவர் மேற்குமாகாண ஆ அணிக்காக அறிமுகமானார். தனது முதல் மூன்று போட்டிகளில் இவர் இரண்டு இலக்குகளைக் கைப்பற்றினார். பின்பு நார்த் வெஸ்ட்டிற்கு இடம் பெயர்ந்ததால் இவர் 2000 ஆம் ஆண்டு வரை எந்த முத்ல்தரத் துடுப்பாட்டப் போட்டிகளிலும் விளையாடவில்லை. பின்பு நார்த் வெஸ்ட் மற்றும் சூப்பர் ஸ்போர்ட் தொடர்களில் இவர் விளையாடினார். குடெங் அணிக்கு எதிரான போட்டியில் இவர் 120 ஓட்ட்ஙகளை விட்டுக் கொடுத்து ஆறு இலக்குகளைக் கைப்பற்றினார். இதுவே அவரின் சிறந்த முதல்தரப் பந்துவீச்சு ஆகும். மேலும் அதற்கு இரண்டு போட்டிகளுக்குப் பிறகு தனது முதல் நூறு ஓட்டங்களை அடித்தார். அந்தப் போட்டியில் பத்தாவது வீரராக களம் இறங்கிய இவர் இறுதிவரை ஆட்டமிழக்காமல் 106* ஓட்டங்களை எடுத்தார். கார்த் ட்ர்ர் உடன் இணைந்து 174 ஓட்டங்களை எடுத்தார். இதன்மூலம் பத்தாவது இணை எடுத்த அதிகபட்ச ஓட்டம் எனும் சாதனை படைத்தார்.  
தாமஸ் 2001/02 ஆம் ஆண்டுகளில் நடைபெற்ற போட்டிகளில் சிறப்பான ஆட்டத் திறனை வெளிப்படுத்தினார்.போலந்து, மேற்கு மாகாணம், மற்றும் கிரிகாலாந்து மேற்கு. ஆகிய அநிது அணிகளுக்கு எதிரான போட்டிகளில் மூன்று ஆட்டப் பகுதிகளில் இவர் ஐந்து இலக்குகளைக் கைப்பற்றினார். இவர் ஹாங் காங் சர்வதேச துடுப்பாட்ட போட்டித் தொடரில் ஹாங்காங் அணிக்கு எதிரான போட்டியில் இவர் நான்கு ஓட்டங்களை விட்டுக் கொடுத்து இரண்டுஇலக்குகளைக் கைப்பற்றினார். அந்தத் தொடரில் இவர் மொத்தமாக 35 இலக்குகளைக் கைப்பற்றினார். அவரின் பந்துவீச்சு சராசரி 22.14 ஆக இருந்தது. மேலும் அந்தத் தொடரில் அதிக இலக்குகளைக் கைப்பற்றிய நார்த்வெஸ்ட்பந்து வீச்சாளர்களில் முதலிடம் பெற்றார். 2003 ஆம் ஆண்டுஇல் இவர் மூன்று முதல்தரத் துடுப்பாட்டப் போட்டிகளில் மட்டுமே விளையாடினார். 2003 ஆம் ஆண்டில் இவர் நார்தெர்ன்சுக்கு இடம்பெயர்ந்தார். பின் சூப்பர் ஸ்போர்ட் தொடர்களில் இவர் விளையாடினார். 2003 -04 ஆம் ஆண்டுகளில் நடைபெற்ற அந்தத் தொடரில் எட்டு போட்டிகளில் விளையாடி இவர் 36 இலக்குகளைக் கைப்பற்றினார். தனது முதல் போட்டியில் மூன்று இலக்குகளைக் கைப்பற்றிய இவர் மூன்று கேட்சுகளையும் பிடித்து எதிரணியினை 173 ஓட்டங்களில் ஆட்டமிழக்கச் செய்ய உதவினார். மேலும் அவரின் பிற்கால சக சாமர்செட் வீரரான சேர்ல் விலூபை முதல் ஆட்டப் பகுதியில் 56 ஓட்டங்களை விட்டுக் கொடுத்து ஏழு இலக்குகளைக்யும் இரண்டாவது ஆட்டப் பகுதியிம் 56 ஓட்டங்க:ளை விட்டுக் கொடுத்து நான்கு இலக்குகளையும் கைப்பற்றினார். மேலும் ஆட்ட்நாயகன் விருதினையும் பெற்றார்.
# பிரெட் தாம்சன்

** பிரெட் தாம்சன்** (*Brett Thompson*, பிறப்பு: அக்டோபர் 9 1987, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2006 ல், முதல்தர துடுப்பாட்டப் போட்டியில் பங்குகொண்டார்.
# பிரெட் தாம்சன்

## வெளி இணைப்பு

பிரெட் தாம்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# பிரெட்டி டர்னர்

** பிரெட்டி டர்னர்** (*Freddy Turner *, பிறப்பு: மார்ச்சு 18 1914, இறப்பு: செப்டம்பர் 12 2003), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1931-1942 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பிரெட்டி டர்னர்

## வெளி இணைப்பு

பிரெட்டி டர்னர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# கெல்லி ஸ்மட்ஸ்

** கெல்லி ஸ்மட்ஸ்** (*Kelly Smuts *, பிறப்பு: சனவரி 20 1990), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளிலும், 24 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 2009/10-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கெல்லி ஸ்மட்ஸ்

## வெளி இணைப்பு

கெல்லி ஸ்மட்ஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# ஜீன் சைம்ஸ்

** ஜீன் சைம்ஸ்** (*Jean Symes*, பிறப்பு: நவம்பர் 13 1986, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 50 முதல்தர துடுப்பாட்டப் போட்டிகளிலும், 48 ஏ-தர துடுப்பாட்டப் போட்டிகளிலும், 11 இருபது20 போட்டிகளிலும் கலந்து கொண்டுள்ளார். 2005 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜீன் சைம்ஸ்

## வெளி இணைப்பு

ஜீன் சைம்ஸ் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# டோனி ஸ்டீவார்ட்

** டோனி ஸ்டீவார்ட்** (*Tony Steward*, பிறப்பு: சூன் 27 1941, இறப்பு: மே 4 2002), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1964-1967/68 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டோனி ஸ்டீவார்ட்

## வெளி இணைப்பு

டோனி ஸ்டீவார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 17 2011.
# டெரெக் கார்லெ

** டெரெக் கார்லெ** (*Derek Carle*, பிறப்பு: சூலை 12 1973, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1993 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டியில் பங்குகொண்டார்.
# டெரெக் கார்லெ

## வெளி இணைப்பு

டெரெக் கார்லெ - கிரிக்கட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# ஜேம்ஸ் கார்ஸ்

** ஜேம்ஸ் கார்ஸ்** (*James Carse*, பிறப்பு: திசம்பர் 13 1958, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 60 முதல்தர துடுப்பாட்டப் போட்டிகளிலும், 21 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1977-1993 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் கார்ஸ்

## வெளி இணைப்பு

ஜேம்ஸ் கார்ஸ் - கிரிக்இன்ஃபோவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# உந்தத்திறன் ஒப்பளவு

**உந்தத்திறன் ஒப்பளவு ** (moment magnitude scale, சுருக்கி **MMS**; குறியீடு: **M<sub>W</sub>**) நிலநடுக்கங்கள் வெளிப்படுத்தும் ஆற்றல் அடிப்படையில் அவற்றின் அளவை மதிப்பிடும் ஓர் நிலநடுக்கவியல் அளவையாகும். நில நடுக்கத்தின் நில அதிர்வு உந்தத்திறனைக் கொண்டு இந்த ஒப்பளவு கணக்கிடப்படுகிறது; நில அதிர்வு உந்தத்திறன் புவியின் இறுக்கத்தினை சராசரி பாறையடர்த்தி இடைவெளியில் நகர்வின் அளவு மற்றும் நகர்ந்த புவிப்பரப்பு இவற்றால் பெருக்கிப் பெறுவதாகும். 1930களின் ரிக்டர் அளவிற்கு (M<sub>L</sub>) மாற்றான ஒன்றாக 1970களில் உருவாக்கப்பட்டது. இவற்றின் சூத்திரங்கள் வெவ்வேறானவையாக இருந்தபோதும் இந்தப் புதிய ஒப்பளவு பழையதின் வழக்கமான தொடர்ச்சியான அளவு மதிப்புகளை தக்க வைத்துக் கொண்டுள்ளது. இந்த ஒப்பளவே தற்போது ஐக்கிய அமெரிக்க நிலப்பொதியியல் அளவீடு அமைப்பால் அண்மைக்கால பெரும் நிலநடுக்கங்களை மதிப்பிட பயன்படுத்துகிறது. .
# உந்தத்திறன் ஒப்பளவு

## வரைவிலக்கணம்

உந்தத்திறன் ஒப்பளவு <math>M_\mathrm{w}</math>, என்பதால் குறிக்கப்படுகிறது, இங்கு <math>\mathrm{w}</math> என்பது செய்யப்பட்ட பொறிமுறை வேலை ஆகும். பரிமாணமில்லா எண்ணான உந்தத்திறன் <math>M_\mathrm{w}</math> பின்வருமாறு வரையறுக்கப்படும்:  
:<math>M_\mathrm{w} = {\frac{2}{3}}(\log_{10}M_0 - 16.0),</math>  
இங்கு <math>M_0</math> நிலநடுக்கம் சார்ந்த உந்தத்தின் அளவு. இது தைன் செண்டிமீட்டர்களில் (10<sup>−7</sup>&nbsp;நியூ.மீ) தரப்படும்.
# மூவலூர்

**மூவலூர்** சிற்றூர் தமிழ்நாட்டின் மயிலாடுதுறை மாவட்டத்தில் மயிலாடுதுறை ஊராட்சி ஒன்றியத்தைச் சேர்ந்த ஊராட்சி ஆகும். இது மயிலாடுதுறையிலிருந்து கும்பகோணம் செல்லும் சாலையில் 2 கி.மீ. தொலைவில் அமைந்துள்ளது. கல்வெட்டுகளில் *ஜெயங்கொண்ட சோழ வளநாட்டு திருவழுந்தூர் நாட்டு திருமூவலூர்* என்று குறிப்பிடப்படுகிறது. இங்கு பத்தாம் நூற்றாண்டில் கட்டப்பட்டுள்ள மங்களாம்பிகை உடனுறை மார்க்கசகாயேசுவரர் கோவில் பாடல் பெற்ற தலமாகும். முழுமுதற்கடவுள் மூவரும் வழிபட்ட தலமாகையால் "மூவர் ஊர்" என்பது திரிந்து *மூவலூர்* எனவாயிற்று என்பாரும் உளர்.  
தேவதாசி முறையினை ஒழிக்கப் பாடுபட்ட தமிழ்ப் பெண்ணியவாதி மூவலூர் ராமாமிர்தம் இச்சிற்றூரைச் சேர்ந்தவர்.
# தோல் பதப்படுத்தல்

**தோல் பதப்படுத்தல்** (*Tanning (leather)*) என்பது இறந்த விலங்கிலிருந்து உரித்து எடுக்கப்படும் பச்சைத் தோல் கெட்டுப் போகாதவாறு பாதுகாப்பதே ஆகும். முறையாகப் பதப்படுத்தப்படும் தோல் நீண்ட காலத்திற்கு கெட்டுப்போகாமல் பாதுகாக்கப்படுகிறது. ஆடு, மாடு போன்ற விலங்குகளின் தோல்கள் பல விதமான பொருள்கள் செய்யப் பயன்படுவதால் அவற்றின் தோல் பதப்படுத்தபடுகிறது.
# தோல் பதப்படுத்தல்

## வரலாறு

இந்தியாவில் இந்து மத நம்பிக்கைகளின் படி சிவன் என்ற கடவுள் புலித்தோல் உடை அணிபவராகக் காட்டப்பட்டுள்ளது. மான்தோலை புனிதமாகவும், மான்தோல் விரிப்பில் அமர்ந்து தவம் முதலானவை செய்ததாகவும், குருகுலக்கல்வி முறையில் ஆசிரியர் மான்தோல் மீது அமர்ந்து பாடம் கற்பித்ததாகவும் புராணவரலாறு கூறுகிறது. சுமார் 3000ஆண்டுகளுக்கு முன்பு எகிப்து நாட்டில் பதப்படுத்தி பாதுகாக்கப்பட்ட தோல் இன்னும் கெடாமலிருப்பதாகக் கூறப்படுகிறது. நீண்ட காலமாகவே ஆடு, மாடு போன்ற விலங்குகளின் தோல்களில் மக்கள் செருப்பு, குதிரைச் சேணம், நீர்ப்பை முதலானவைகள் செய்து பயன்படுத்தி வந்துள்ளனர். இதற்காகவே சிறந்த விலங்குகளின் தோலை உரித்து, அதைப் பதனிட்டு, பின் வேண்டிய பொருள்களைச் செய்து கொள்வர்.
# தோல் பதப்படுத்தல்

## தோலை சுத்தப்படுத்தும் முறை

விலங்கிலிருந்து உரித்து எடுக்கப்படும் பச்சைத்தோல் அதிக நேரமிருந்தால் அழுகி கெட்டுவிடும். எனவே, உரித்தவுடனே பொடிக்கப்பட்ட உப்புத்தூளை அதன் உட்பகுதியில் நன்கு தடவுவர். அதனை வேதிப்பொருட்கள் கலக்கப்பட்ட நீரில் நன்கு ஊறவைப்பார்கள். இதனால் தோலில் உள்ள அழுக்குகள் அப்புறப்படுத்தப்படும். அதன் பின், வேதிப்பொருள் கலவையோடு கூடிய சுண்ணாம்புக் கரைசலில் அத்தோலினை ஊறவைப்பார்கள். இதனால் தோலின் வெளிப்புறமுள்ள மயிர்கள் நீக்கப்படுகின்றன. தோலிலுள்ள சுண்ணாம்புக் கரைசலை நீக்கப் பலமுறை அமிலம் கலந்த நீரில் முக்கி எடுப்பர். இப்போது மயிர் மற்றும் அழுக்கு நீக்கப்பட்ட செம்மையான பச்சைத்தோல் கிடைக்கிறது. இதன் பிறகே தோல் முறையாகப் பதனிடப்படும்.
# தோல் பதப்படுத்தல்

## தோல் பதனிடும் முறைகள்

தோலைப் பதனப்படுத்த மூன்று முறைகள் கடைப்பிடிக்கப்படுகின்றன.  
1. தாவரப் பதனிடும் முறை
1. தாதுப் பொருள் பதனிடும் முறை
1. எண்ணெய் பதனிடும் முறை
# தோல் பதப்படுத்தல்

## தோல் பதனிடும் முறைகள்

### 1.தாவரப் பதனிடும் முறை

சிலவகை மரப்பட்டைகள் ,காய்களை தூளாக்கி நீரில் கலந்த கலவையைக் கொண்டு தோல் பதனிடப்படுகிறது. **இது தாவரப்பதனிடும் முறை** எனப்படும்.
# தோல் பதப்படுத்தல்

## தோல் பதனிடும் முறைகள்

### 2. தாதுப் பொருள் பதனிடும் முறை

குரோமியம், அலுமினியம், இரும்பு முதலான உலோகப் பொருட்கள் அடங்கிய வேதி உப்புகளைக் கொண்டு தோல் பதனிடும் முறை, **தாதுப் பொருள் பதனிடும் முறை** எனப்படும்
# தோல் பதப்படுத்தல்

## தோல் பதனிடும் முறைகள்

### 3.எண்ணெய் பதனிடும் முறை

மீன் எண்ணெய் போன்ற எண்ணெய் வகைகளைக் கொண்டு பதனிடும் முறை,** எண்ணெய் பதனிடு முறை** எனப்படும். இம்முறைகள் நெடுநாட்களாக இருந்து வரும் முறைகளாகும்.
# தோல் பதப்படுத்தல்

## நவீன பதனிடும் முறைகள்

தோல் பதனிடும் தொழில் இன்று நவீன முறையில் நடைபெறுகிறது. எந்திரங்களின் மூலமே பெரும்பாலும் தோல் பதனிடப்படுகிறது. இவ்வாறு பதப்படுத்தும் தோல்களை இயந்திரங்கள் விரைவாக உலர்த்துகின்றன. தோலின் தேவையற்ற பகுதிகளை வெட்டி ஒழுங்குபடுத்துகின்றன. பதப்படுத்தப்பட்ட தோலின் சுருக்கங்கள் நீக்கப்பட்டு பளபளப்பாக மெருகூட்டப் படுகின்றன. இவை யாவையும் இயந்திரங்கள் மூலமே செய்யப்படுகின்றன.
# தோல் பதப்படுத்தல்

## தோல்பொருட்கள்

பதப்படுத்தப்பட்ட தோல்கள் கொண்டு பல விதமான பொருள்கள் செய்யப்படுகின்றன. தோல் பொருட்களின் பயன்பாடு இன்று அதிகரித்துள்ளது. ஆடு, மாடு, பாம்பு, உடும்பு, நெருப்புக்கோழி, மான் போன்றவற்றின் தோல்களைப் பயன்படுத்தி அழகிய பைகள், கைப்பைகள், கடிகாரப்பட்டைகள், இடுப்புப்பட்டைகள், மெல்லிய தோலினாலான உடைகள், செருப்புகள், அலங்காரப்பொருள்கள் முதலியன தயாரிக்கப்படுகின்றன.
# தோல் பதப்படுத்தல்

## உலக சந்தை

தோல் பதனீட்டுத்தொழிலில் இந்தியா, அமெரிக்கா, ஆஸ்திரேலியா, அர்ஜென்டினா முதலிய நாடுகள் சிறந்து விளங்குகின்றன. இந்தியாவிலிருந்து மிகப் பெருமளவில் முழுவதும் பதனிடப்பட்ட, ஓரளவே பதனிடப்பட்ட தோல்கள் ஏற்றுமதி செய்யப்படுகின்றன. இதனால் கணிசமான் அளவு அந்நியச் செலாவணி இந்தியாவுக்குக் கிடைக்கிறது.
# செஃபாஸ் சுவா

** செஃபாஸ் சுவா** (*Cephas Zhuwao*, பிறப்பு: திசம்பர் 15 1984, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும் 18 முதல்தர துடுப்பாட்டப் போட்டிகளிலும், 32 ஏ-தர துடுப்பாட்டப் போட்டிகளிலும், ஐந்து இருபது20 போட்டிகளிலும் கலந்து கொண்டுள்ளார். இவர் 2008 ல், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.  
பாக்கித்தான் அகாதமி அணிக்கு எதிராக சிறப்பாக விளையாடிய போதிலும், அக்டோபர் 2008 இல் ஜிம்பாப்வே தேசிய அணிக்கு இவர் எதிர்பாராத தேர்வாக இருந்தார்.  
இவர் கனடா தேசியத் துடுப்பாட்ட அணிக்கு எதிராக கனடாவில்2008 நடந்த இருபது20 தொடரில் அறிமுகமானார். தொடக்க வீரராக விளையாடிய இவர் பன்னிரண்டு ஓட்டங்களை மட்டுமே எடுத்தார்.
# வீரைவேண்மான் வெளியன் தித்தன்

**வீரை வேண்மான் வெளியன் தித்தன்** என்பவன் வீரை என்னும் ஊரையாண்ட வேளிர் குலத்தவனாவான் (குழாத்தவன் ஆவான்)  
முதுகூத்தனார் என்னும் புலவர் இவன் மாலையில் முரசில் விளக்கேற்றி வைத்ததைக் குறிப்பிடுகிறார் .  
**வரலாற்றுக் கோணத்தில் இதனை இப்பகுதியிலுள்ள திருவண்ணாமலைத் தீபத்தோடு ஒப்பிட்டுப் பார்க்கவேண்டிய நிலை உள்ளது. சிவன் வரலாற்று அக்கினித்தலம் எனல் வேறுவகை.**  
வீரை வெளியனார், வீரை வெளியன் தித்தனார் என்னும் புலவர்கள் சங்ககாலத்தவர்.  
இந்தப் புலவர்களின் பெயர்களில் அரசன் பெயரில் உள்ள 'வேண்மான்' (வேள் மகன்) என்னும் குறிப்பு இல்லை.  
எனவே இந்தப் புலவர்களை அரசன் எனக் கருத இடமில்லை.  
இவர்களது பெயரில் உள்ள **வீரை** என்பது ஊர்ப்பெயர் எனக் கொண்டால் அதனை இக்காலத்தில் சேலம் மாவட்டத்தில் உள்ள வீரகனூர் எனக் கருதலாம்.  
;காண்க
:தித்தன்
:வெளியன்
:வெளிமான்
:வேண்மான்
# எரிக் சலூக்கா

** எரிக் சலூக்கா** (*Erick Chauluka*, பிறப்பு: செப்டம்பர் 9 1983, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 41 முதல்தர துடுப்பாட்டப் போட்டிகளிலும், 27 ஏ-தர துடுப்பாட்டப் போட்டிகளிலும், ஆறு இருபது20 போட்டிகளிலும் கலந்து கொண்டுள்ளார். இவர் 2002/03-2010/11 ஆண்டுகளில், சிம்பாப்வே முதல்தர துடுப்பாட்டப் உறுப்பினராக முதல்தர துடுப்பாட்டப் போட்டிகளில் பங்குகொண்டார்.
# எரிக் சலூக்கா

## வெளி இணைப்பு

எரிக் சலூக்கா - கிரிக்க்ட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# தட்டுப் புவிப்பொறை உள்ளிடை நிலநடுக்கம்

(since 1974). This zone of intense earthquake activity is located deep in the interior of the North American plate.]]
**தட்டுப் புவிப்பொறை உள்ளிடை நிலநடுக்கம் ** (intraplate earthquake) என்பது தட்டுப் புவிப்பொறை ஒன்றினுள்ளே நிகழும் நிலநடுக்கம் ஆகும். இதற்கு எதிராக இரு புவிப்பொறைகளின் எல்லையில் நிகழும் நிலநடுக்கம் தட்டுப் புவிப்பொறையிடை நிலநடுக்கம் என்றழைக்கப்படுகிறது.  
புவிப்பொறைகளின் விளிம்பில் ஏற்படும் நிலநடுக்கங்களை விட ஒரு புவிப்பொறையின் உள்ளேயே நிகழும் இவ்வகை நிலநடுக்கங்கள் அரிதானவை. இருப்பினும் பெரும் புவிப்பொறை உள்ளிடை நிலநடுக்கங்கள் பெரும் சேதத்தை விளைவிக்கக்கூடியன. இத்தகைய நிலப்பகுதி நிலநடுக்கங்களுக்கு பழக்கப்படாதிருப்பதாலும் கட்டிடங்கள் நில அதிர்வுகளுக்கு ஏற்ப வடிவமைக்கப்படாதிருப்பதாலும் மிகுந்த சேதம் விளைகிறது. குறிப்பிடத்தக்க எடுத்துக்காட்டுகளாக குசராத்தில் 2001ஆம் ஆண்டு ஏற்பட்ட நிலநடுக்கம், 1812ஆம் ஆண்டின் நியூ மாட்ரிட் நில நடுக்கம், 1886ஆம் ஆண்டின் சார்லஸ்டன் நிலநடுக்கம் ஆகியவற்றைக் குறிப்பிடலாம்.
# சாமு சிபாபா

** சாமு சிபாபா** (*Chamu Chibhabha*, பிறப்பு: செப்டம்பர் 6 1986, சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 ஒருநாள் பன்னாட்டுத் துடுப்பாட்டப் போட்டிகளிலும் 60 முதல்தர துடுப்பாட்டப் போட்டிகளிலும், 114 ஏ-தர துடுப்பாட்டப் போட்டிகளிலும், 13 இருபது20 போட்டிகளிலும் கலந்து கொண்டுள்ளார். இவர் 2002/03-2010/11 ஆண்டுகளில், சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# சாமு சிபாபா

## வெளி இணைப்பு

l சாமு சிபாபா - கிரிக்க்ட் ஆக்கைவில் இருந்து
விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 19 2011.
# வார்ப்புரு:தனித்தமிழ் இலக்கம்

| ஆங்கிலப் பெயர் | தமிழ்ப் பெயர் | தமிழ்ப்பெயரின் படி முன்னொட்டிடல் | இலக்கத்தின் படி முன்னொட்டிடல் | இலக்கமிட்டு தமிழில் சொல்லல் | புதிய தமிழ் பெயர்கள் | பழந்தமிழ் பெயர்கள் |  |
| --- | --- | --- | --- | --- | --- | --- | --- |
| yotta | பத்திலட்ச கோடானகோடி | ௰லகோகோ | ௲<sup>௮</sup> | எண்படி ஆயிரம் | ஒளி | இருபத்து நான்குப்படி பத்து |  |
| zetta | நூறு கோடானகோடி | ௱கோகோ | ௲<sup>௭</sup> | எழுபடி ஆயிரம் | கோள் | இருத்தொருபடி பத்து |  |
| exa | நூறு இலட்சம் கோடி | ௱லகோ | ௲<sup>௬</sup> | அறுபடி ஆயிரம் | நிலவு | பதினெட்டுப்படி பத்து |  |
| peta | பதினாயிரம் கோடி | ௰௲கோ | ௲<sup>௫</sup> | ஐம்படி ஆயிரம் | விண் | பதினைந்துபடி பத்து |  |
| tera | இலட்சம் கோடி | லகோ | ௲<sup>௪</sup> | நாப்படி ஆயிரம் | வான் | பன்னிரண்டுபடி பத்து |  |
| giga | நூறுகோடி | ௱கோ | ௲<sup>௩</sup> | முப்படி ஆயிரம் | உச்சி | தொன்படி பத்து |  |
| mega | பத்திலட்சம் | ௰ல | ௲<sup>௨</sup> | இருபடி ஆயிரம் | மூப்பு | அறுபடி பத்து |  |
| kilo | ஆயிரம் | ௲ | ௲ | (ஒருபடி)ஆயிரம் | முகடு | முப்படி பத்து |  |
| hecto | நூறு | ௱ | ௱ | நூறு | மிகு | இருபடி பத்து |  |
| deca | பத்து | ௰ | ௰ | பத்து | பெரு | பத்து |  |
| centi | கீழ் பத்து | கீ ௰ | கீ ௰ | கீழ் பத்து | சிறு | இருமா |  |
| deci | கீழ் நூறு | கீ ௱ | கீ ௱ | கீழ் நூறு | இருபடி இருமா |  |  |
| milli | கீழ் ஆயிரம் | கீ ௲ | கீ ௲ | கீழ் (ஒருபடி)ஆயிரம் | நுல்லி | முப்படி இருமா |  |
| micro | கீழ் பத்திலட்சம் | கீ ௰ல | கீ ௲<sup>௨</sup> | கீழ் இருபடி ஆயிரம் | நூகு | அறுபடி இருமா |  |
| nano | கீழ் நூறுகோடி | கீ ௱கோ | கீ ௲<sup>௩</sup> | கீழ் முப்படி ஆயிரம் | நூணு | தொன்படி இருமா |  |
| pico | கீழ் இலட்சம் கோடி | கீ லகோ | கீ ௲<sup>௪</sup> | கீழ் நாப்படி ஆயிரம் | நுணி | பன்னிரண்டுபடி இருமா |  |
| femto | கீழ் பதினாயிரம் கோடி | கீ ௰௲கோ | கீ ௲<sup>௫</sup> | கீழ் ஐம்படி ஆயிரம் | நும்மி | பதினைந்துபடி இருமா |  |
| atto | கீழ் நூறு இலட்சம் கோடி | கீ ௱லகோ | கீ ௲<sup>௬</sup> | கீழ் அறுபடி ஆயிரம் | இம்மி | பதினெட்டுபடி இருமா |  |
| zepto | கீழ் நூறு கோடானகோடி | கீ ௱கோகோ | கீ ௲<sup>௭</sup> | கீழ் எழுபடி ஆயிரம் | மும்மி | இருபத்தொருபடி இருமா |  |
| yocto | கீழ் பத்திலட்ச கோடானகோடி | கீ ௰லகோகோ | கீ ௲<sup>௮</sup> | கீழ் எண்படி ஆயிரம் | அணு | இருபத்துநான்குபடி இருமா | } |
# கோளவுரு

| <></> | <></> |  |
| --- | --- | --- |
| *தட்டைக் கோளவுரு* | *நெட்டைக் கோளவுரு* | } |
வடிவவியலில் **கோளவுரு**(*spheroid*) அல்லது **நீள்வட்டச் சுழலுரு**(*ellipsoid of revolution*) என்பது ஒரு நீள்வட்டத்தை அதன் பேரச்சு அல்லது சிற்றச்சைப் பொறுத்து சுழற்றுவதால் கிடைக்கும் இருபடிப் பரப்பாகும். இரு சமமான அரைவிட்டங்கள் கொண்ட நீள்வட்டத்திண்மமாகவும் கோளவுருவைக் கருதலாம்.  
நீள்வட்டமானது அதன் பேரச்சைப் பொறுத்து சுழலும்போது கிடைக்கும் கோளவுரு நெட்டைக் கோளவுரு எனப்படும். இது ரக்பி கால்பந்தாட்டத்தில் பயன்படுத்தப்படும் பந்தைப் போன்று இருக்கும். சிற்றச்சைப் பொறுத்துச் சுழலும் போது கிடைக்கும் கோளவுரு தட்டைக் கோளவுரு என்றும் அழைக்கப்படுகிறது. நீள்வட்டத்திற்குப் பதில் வட்டம் சுழல்வதால் கிடைக்கும் திண்மம் கோளமாகும்.  
பூமியின் சுழற்சி மற்றும் அதன் ஈர்ப்பு சக்தியால் அதன் வடிவம் கிட்டத்தட்ட கோளவுருவாக (அச்சுகளில் சிறிதளவு தட்டையாக்கப்பட்ட) இருக்கிறது. இதனால்தான் நிலப்பட வரைவியலில் பூமியின் வடிவமானது கோளமாக இல்லாமல், தட்டையான கோளவுருவாக தோராயமாக எடுத்துக் கொள்ளப்படுகிறது. தற்போதைய *உலக புவிக்கோளுரு முறை*யில்(World Geodetic System) பூமியானது, நிலநடுக்கோட்டில் 6,378.137 கி.மீ. மற்றும் துருவங்களில் 6,356.752 கி.மீ. ஆரங்களுடைய (தோராயமாக) கோளவுருவாகக் கருதப்படுகிறது.
# கோளவுரு

## சமன்பாடு

மையம், "y" ஆதியிலும் *z* -அச்சைப் பொறுத்து சுழற்சியும் உடைய கோளவுருவின் சமன்பாடு:  
:<math>\(\frac{x}{a}\)^2+\(\frac{y}{a}\)^2+\(\frac{z}{b}\)^2 = 1\quad\quad\hbox{ or }\quad\quad\frac{x^2+y^2}{a^2}+\frac{z^2}{b^2}=1</math>  
இங்கு *a* –நடுக்கோட்டில், கிடைநிலையான குறுக்கு ஆரம்; *b* -செங்குத்தான துணை ஆரம் ஆகும்.
# கோளவுரு

## மேற்பரப்பு

### நெட்டைக் கோளவுருவின் மேற்பரப்பு

:<math>2\pi\(a^2+\frac{a b \alpha}{\sin(\alpha)}\)</math>  
இங்கு <math>\alpha=\arccos\(\frac{a}{b}\)</math>, நெட்டைக் கோளவுருவின் கோண மையதொலைத்தகவு;
<math>e=\sin(\alpha)</math>, சாதாரண மையதொலைத்தகவு
# கோளவுரு

## மேற்பரப்பு

### தட்டைக் கோளவுருவின் மேற்பரப்பு

:<math>2\pi\[a^2+\frac{b^2}{\sin(\alpha)} \ln\(\frac{1+ \sin(\alpha)}{\cos(\alpha)}\)\]</math>  
இங்கு <math>\alpha=\arccos\(\frac{b}{a}\)</math>, தட்டைக் கோளவுருவின் கோண மையதொலைத்தகவு.
# கோளவுரு

## கன அளவு

கோளவுருவின்(இரண்டு வகையும்) கனஅளவு:  
:<math>\frac{4}{3}\pi a^2b \approx 4.19\, a^2b</math>.
*A*=2*a* என்பது நடுக்கோட்டு விட்டமாகவும் *B*=2*b* என்பது துருவ விட்டமாகவும் இருந்தால் கனஅளவு:  
:<math>\frac{1}{6}\pi A^2B \approx 0.523\, A^2B</math>.
# கோளவுரு

## வளைவு

கோளத்தைத் துணையலகுகளில் எடுத்துக் கொண்டால்:  
:<math> \vec \sigma (\beta,\lambda) = (a \cos \beta \cos \lambda, a \cos \beta \sin \lambda, b \sin \beta);\,\!</math>  
இங்கு <math>\beta\,\!</math> அகலாங்கையும் <math>\lambda\,\!</math> நெட்டாங்கையும் குறிக்கும்.  
மேலும்:
: <math>-\frac{\pi}{2}<\beta<+\frac{\pi}{2}\,\!</math>
:<math>-\pi<\lambda<+\pi\,\!</math>, எனில்,  
கோளவுருவின் *காசியன் வளைவு*(Gaussian curvature):
:<math> K(\beta,\lambda) = {b^2 \over (a^2 + (b^2 - a^2) \cos^2 \beta)^2};\,\!</math>  
*சராசரி வளைவு*:(mean curvature)  
:<math> H(\beta,\lambda) = {b (2 a^2 + (b^2 - a^2) \cos^2 \beta) \over 2 a (a^2 + (b^2 - a^2) \cos^2 \beta)^{3/2}}.\,\!</math>  
இரு வளைவுகளும் நேர்ம மதிப்பாக இருக்கும். எனவே கோளவுருவின் மேல் அமையும் ஒவ்வொரு புள்ளியும் நீள்வட்டப்புள்ளியாக இருக்கும்.